Aðalatvinna Þingeyringa tengist sjávarútvegi á einhvern hátt , en þó er að finna aðra starfsemi tengda ferðaþjónustu og handverki . Eitt elsta bridgefélag landsins , Bridgefélagið Gosi , er starfandi með miklum sóma og handverkshópurinn Koltra býr til og selur ýmsan varning . Með tilkomu brúar yfir Dýrafjörð og jarðgangna undir Breiðadalsheiði hafa samgöngur batnað til muna og gert það að verkum að auðvelt er að komast á menningarviðburði í nágrannabyggðum eða að fá fólk á uppákomur á Þingeyri .